stanford-oval/wikipedia huggingface dataset:
Chelsea Manning

| Chelsea Manning |
| --- | --- |
 Chelsea Manning vuonna 2022.
Henkilötiedot
Syntynyt: 17. joulukuuta 1987 (ikä 36) Crescent, Oklahoma, Yhdysvallat
Kansalaisuus:  Yhdysvallat
Ammatti:  tiedosteluanalyytikko
Muut tiedot
 Nimikirjoitus
Chelsea E. Manning (syntyjään  Bradley E. Manning, s. 17. joulukuuta 1987 Crescent, Oklahoma, Yhdysvallat) on Yhdysvaltain maavoimien entinen tiedusteluanalyytikko ja "pilliin puhaltaja", jonka epäiltiin vuotaneen Collateral Murder -videon ja noin 260 000 arkaluontoista diplomaattisähkettä Wikileaksiin. Myöhemmin vahvistettiin Manningin vuotaneen vuonna 2010 yli 700 000 luottamuksellista dokumenttia.  Hänet vangittiin toukokuussa 2010 ja hän kärsi tuomiotaan sotilasvankilassa Fort Leavenworthissa Kansasissa, kunnes vapautui 17. toukokuuta 2017.
Manning sai heinäkuussa 2010 syytteen salaiseksi luokitellun aineiston vuotamisesta. Mukana oli muun muassa Wikileaksin julkaisema video Yhdysvaltojen 12. heinäkuuta 2007 Bagdadiin tekemästä helikopteri-iskusta, jossa kuoli uutistoimisto Reutersin valokuvaaja ja hänen kuljettajansa. Maaliskuussa 2011 Manning sai 22 uutta syytettä. Häntä syytettiin muun muassa vihollisen auttamisesta.
Oikeudenkäynti alkoi kesäkuussa 2013. Elokuussa 2013 sotaoikeuden tuomari tuomitsi Manningin 35 vuodeksi vankeuteen ja määräsi hänet erotettavaksi Yhdysvaltain maavoimista. Syyttäjä oli vaatinut 60 vuoden vankeusrangaistusta. Raskain syyte, syyte vihollisen auttamisesta, hylättiin.
Elokuussa 2013 Manning ilmoitti, että hän on nainen ja haluaa sukupuolenkorjausprosessiin mahdollisimman pian. Hän käyttää nimeä Chelsea. Manning yritti itsemurhaa vankilassa heinäkuussa 2016 ja toisen kerran lokakuussa 2016. Yhdysvaltain armeija antoi syyskuussa 2016 Manningille luvan sukupuolenkorjausleikkaukseen.
Presidentti Barack Obaman lievensi vuonna 2017 Manningin tuomiota niin, että tämä pääsee vapaaksi 17. toukokuuta 2017.
Manning joutui uudestaan vankilaan kieltäydyttyään todistamasta Wikileaksia koskevassa asiassa. Hän vapautui 9. toukokuuta 2019, koska valamiehistön kausi päättyi. Manning vangittiin pian uudestaan, kunnes hänet taas vapautettii vankilasta 12.3.2020, jolloin hän joutui maksamaan 256 000 dollarin sakon tuomarin määräyksestä.
Aiheesta muualla

Kuvia tai muita tiedostoja aiheesta Chelsea Manning Wikimedia Commonsissa
Wikileaksin oma sivu aiheesta. Sisältää videoita ja tekstiä (Arkistoitu – Internet Archive)
Celio Film

Celio Film oli vuosina 1912–1920 toiminut italialainen elokuvien tuotantoyhtiö.
Asianajaja Gioacchino Mecheri, markiisi Alberto Del Gallo di Roccagiovane ja ohjaaja Baldassarre Negroni perustivat osakeyhtiömuotoisen Celio Filmin Roomassa vuonna 1912. Sen nimi juontuu roomalaisesta Celion kukkulasta, jossa yhtiön konttori ja studiot sijaitsivat. Negroni toimi Celion taiteellisena johtajana ja Maurizio Ravan ohella pääohjaajana vuoteen 1914 saakka, jolloin hän siirtyi Milano Filmsille. Ensimmäisiä näyttelijöitä olivat Francesca Bertini, Emilio Ghione ja Alberto Collo. Käsikirjoittajana työskenteli Augusto Genina ja kuvaajina Giorgino Ricci ja Renato Bini.
Celio Filmistä tuli Cinesin tytäryhtiö vuonna 1913. Samana vuonna se tuotti Bertinin, Ghionen, Collon ja Leda Gysin tähdittämän elokuvan L’histoire d’un Pierrot, joka oli huomattava kansainvälinen menestys. Seuraavina vuosina Celiolla työskentelivät muun muassa ohjaajat Ivo Illuminati, Mario Bonnard ja Carmine Gallone sekä näyttelijät André Habay, Carlo Benetti, Ettore Petrolini, Mario Ferrari, Maria Jacobini, Mary Cleo Tarlarini ja Nini Dinelli. Yhtiö liittyi Unione Cinematografica Italiana -konsortioon vuonna 1919 ja seuraavana vuonna se lopetti toimintansa.
Elokuvia

Musta ympyrä, 1913
Sangue bleu, 1914
Aiheesta muualla

Internet Movie Database: Celio Film (englanniksi)
Kalajoen Hiekkasärkkien rautatie

Kalajoen Hiekkasärkkien rautatie (Kalajoen Rantajuna Oy) oli kapearaiteinen rautatie Kalajoen Hiekkasärkkien alueella. Ratalinjan pituus oli noin 700 metriä, ja raideleveys oli 600 millimetriä.
Rautatie rakennettiin 1980-luvulla Hiekkasärkkien leirintäalueen ja viihdekeskus Merisärkän välille kuljettamaan leirintäalueen ja JukuJukumaan välillä. Ratalinja alkoi leirintäalueen laidalta ja kulki JukuJukuMaan aitaa seuraillen, päättyen noin 200 metrin päähän pääportilta.
Rautatien liikkuva kalusto käsitti ainakin yhden höyryveturiksi naamioidun dieselveturin (Musta-Pekka) sekä kaksi henkilövaunua. Henkilövaunuissa oli ovet vain toisella puolella vaunua, sillä radan kaikki laiturit sijaitsivat samalla puolella rataa.
Rantajunan toiminta päättyi 1990-luvun lopulla tai 2000-luvun alussa, ja rata purettiin keväällä 2004. Nykyisin ratalinjan paikalla on osittain asvaltoitu kevyen liikenteen väylä, joka jatkuu puukantisena kävelytienä leirintäalueelle.
Aiheesta muualla

Vaunut.org: kuva Kalajoen Rantajunasta
Blood, Sweat & Tears

| Blood, Sweat & Tears |
| --- | --- |
 Yhtye vuoden 1972 kokoonpanossa.
Tiedot
Toiminnassa:  1967–
Laulukieli:  englanti
Aiheesta muualla
Kotisivut
Infobox OKNimi-testi OK: 
Blood, Sweat & Tears on yhdysvaltalainen rockyhtye, joka yhdistää rockiin jazz- ja soul-vaikutteita. Suuresta kokoonpanostaan ja tarkoista vaskipuhallinsovituksistaan tunnetuksi tullut yhtye perustettiin New Yorkissa 1967.
Historia

Blood, Sweat & Tearsin alkuperäinen johtaja, laulusolisti ja säveltäjä oli Al Kooper. Hän kuitenkin jätti yhtyeen jo esikoisalbumin jälkeen, ja laulusolistin paikan sai David Clayton-Thomas.
Alkuperäinen kokoonpano muodostui Kooperin ohella muusikoista Jim Fielder, Fred Lipsius, Randy Brecker, Jerry Weiss, Dick Halligan, Steve Katz ja Bobby Colomby. Esikoisalbumi Child Is Father to the Man (1968) sai myönteisiä kritiikkejä, mutta vasta toinen albumi Blood, Sweat & Tears (1969) muodostui myös myyntimenestykseksi. Tältä albumilta julkaistiin kolme singleä, jotka ovat jääneet yhtyeen tunnetuimmiksi kappaleiksi: ”Spinning Wheel”, ”You've Made Me So Very Happy” ja ”And When I Die”.
Vuosikymmenten varrella yhtyeessä on soittanut iso joukko huippuluokan muusikoita paitsi Yhdysvalloista, myös muualta maailmasta, kuten vuosina 1972–75 ruotsalainen kitaristi Georg Wadenius. David Clayton-Thomas oli yhtyeestä poissa suunnilleen saman ajan, ja laulusolistina toimi Jerry Fisher. Clayton-Thomas palasi 1975, ja tuolloin rumpali Bobby Colomby oli enää ainoa alkuperäisjäsen.
Blood, Sweat & Tearsin parhaana kautena pidetään kolmea ensimmäistä albumia. Kolmas albumi Blood, Sweat & Tears 3 (1970) myi jo kakkosalbumia heikommin, kun yleisön huomio kohdistui jo muihin rockia ja jazzia yhdistäviin kokoonpanoihin kuten Chicago tai Weather Report. Yhtye hajosi 1978, mutta on koottu uudelleen monesti sen jälkeen.
Yhtyeen nimi juontuu Winston Churchillin kuuluisasta puheesta parlamentin alahuoneessa 13. toukokuuta 1940. Churchill oli tullut Yhdistyneen kuningaskunnan pääministeriksi kolme päivää aiemmin ja puheellaan hän pyysi alahuonetta ilmaisemaan luottamuksensa hänen hallitukselleen. Puheessaan pääministeri sanoi, että hänellä ei ole muuta tarjottavaa kuin verta, raadantaa, kyyneliä ja hikeä (blood, toil, tears and sweat). Churchill viittasi ilmauksellaan niihin suuriin uhrauksiin, joita noin kahdeksen kuukautta aiemmin alkanut toinen maailmansota tulisi vaatimaan.
Nykyinen kokoonpano

Dave Gellis: kitara
Glenn McClelland: kosketinsoittimet
Jon Ossman: bassokitara
Carl Fischer: trumpetti
Barry Danielian: trumpetti
Charley Gordon: pasuuna
Ken Gioffre: saksofoni
Joel Rosenblatt: rummut
Bo Bice: laulu
Aiheesta muualla

Yhtyeen virallinen sivusto
Blood, Sweat & Tears tietokannassa allmusic.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Blood, Sweat & Tears
Käännös suomeksi
Karl Gustaf Åhman

Karl Gustaf Åhman (6. kesäkuuta 1891 Helsinki – 19. toukokuuta 1978) oli suomalainen yritysjohtaja, joka sai teollisuusneuvoksen arvonimen.
Åhmanin vanhemmat olivat luotsi Karl Fritiof Åhman ja Augusta Karlsson ja puoliso Maila Ingrid Ikonen. Åhman oli koulun jälkeen töissä Tukkuliike Komosen palveluksessa 1910–1914, mutta meni sitten konttoripäälliköksi Wärtsilän tehtaalle Värtsilään. Siellä Åhman tuli lopulta työskennelleeksi yli viisikymmentä vuotta. Åhmanilla oli merkittävä rooli yrityksen kehittyessä rautatehtaasta kohti konepajayhtiötä, aina Wilhelm Wahlforssin pääjohtajakaudesta alkaen.
Talvisota merkitsi Wärtsilälle suurta muutosta, kun Värtsilän kunnan osia menetettiin Neuvostoliitolle ja uutta sulattamolaitosta piti ruveta rakentamaan Suomen puolelle. Åhmanista tuli laitoksen johtaja vuonna 1940 ja hän osallistui keskeisesti myös sen suunnitteluun. Jatkosota ei muuttanut tilannetta, sen sijaan Suomen sotakorvaukset vahvistivat uuden sulattamon merkitystä ja kehitystarpeita. Åhman oli Wärtsilän paikallisjohtaja Värtsilässä aina vuoden 1966 vaihteeseen saakka. Wärtsilä lopetti sulattamon toiminnan vuonna 1967, mutta se jatkoi uusien omistajien voimin vuoteen 1984 asti. Åhman vaikutti paikallisjohtajana merkittävästi sekä tehdasyhteisössä että Värtsilän kunnassa. Teollisuusneuvoksen arvonimen hän sai vuonna 1966.
Karl Gustavin piiri

Karl Gustavin piiri voi tarkoittaa seuraavia Ruotsin piirejä:
Karl Gustavin piiri (Länsi-Götanmaa), piiri Varbergin kunnassa
Karl Gustavin piiri (Norrbotten), piiri Haaparannan kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karl Gustavs distrikt”, voi hakea sivunnimihaulla, laajalla sivunnimihaulla tai tekstihaulla.
Kampasaharausku

| Kampasaharausku |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Saharauskukalat Pristiformes
Heimo::  Saharauskut Pristidae
Suku::  Pristis
Laji::  zijsron
Kaksiosainen nimi
 Pristis zijsron  Bleeker, 1851 
Katso myös
   Kampasaharausku Wikispeciesissä   Kampasaharausku Commonsissa 
Infobox OKNimi-testi OKIUCN-testi OK: 
Kampasaharausku (Pristis zijsron) on äärimmäisen uhanalainen saharauskulaji, jota esiintyy läntisen Tyynenmeren trooppisilla vesillä leveyspiirien 21°N ja 37°S välisellä alueella. Se voi kasvaa 7,3-metriseksi. Väriltään kampasaharausku on selästä tummanharmaa tai mustanruskea ja päältä vaaleankeltainen.
Aiheesta muualla

Pristis zijsron (peilipalvelin) FishBase. Froese, R. & Pauly, D. (toim.). (englanniksi)
Kampasauramo

| Kampasauramo |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Asteroideae
Suku::  Kampasauramot Chamaemelum
Laji::  mixtum
Kaksiosainen nimi
 Chamaemelum mixtum  (L.) All. 
Synonyymit
 Cladanthus mixtus (L.) Chevall.  
Katso myös
   Kampasauramo Wikispeciesissä   Kampasauramo Commonsissa 
Infobox OKNimi-testi OK: 
Kampasauramo (Chamaemelum mixtum) on kampasauramoiden sukuun kuuluva mykerökukkaiskasvi, jota esiintyy eteläisessä Euroopassa.
Kampasauramo on yksivuotinen ruoho, joka näyttää peltosauramolta, mutta sen varsi haaroo jyrkän siirotavasti. Sen lehdet ovat yksi tai kaksi kertaa kampamaisesti pariliuskaisia. Kielikukissa torvi on litteä ja kaksipalteinen, kielen tyvi keltainen. Pähkylät ovat litteämpiä ja vähempiharjuisia kuin peltosauramolla.
Aiheesta muualla

Kasviatlas: Kampataurikki (Cladanthus mixtus)
ITIS: Cladanthus mixtus (englanniksi)
United States Department of Agriculture (USDA): Chamaemelum mixtum (englanniksi)
Boulderoinnin maailmancup 2016 – naisten sarja

| Boulderoinnin maailmancup |
| --- | --- |
Naisten sarja
2016
1 Kultaa: Shauna Coxsey 
2 Hopeaa: Miho Nonaka 
3 Pronssia: Mélissa le Nevé 
←2015: 2017→
IFSC:n vuoden 2016 boulderoinnin maailmancup koostui seitsemästä osakilpailusta. Kauden kokonaistuloksissa kultaa voitti brittiläinen Shauna Coxsey. Japanilainen Miho Nonaka voitti hopeaa ja ranskalainen Mélissa le Nevé pronssia.
Kauden ensimmäinen osakilpailu oli Meiringenissä Sveitsissä. Toinen osakilpailu oli Kazossa Japanissa ja kolmas Chongqingissä Kiinassa. Neljäs osakilpailu oli Navi Mumbaissa Intiassa. Viides osakilpailu oli Innsbruckissa Itävallassa ja kuudes Vailissa Yhdysvalloissa. Viimeinen osakilpailu oli Münchenissä Saksassa.
Osakilpailujen tulokset

Merkintä 1t2 3b4 tarkoittaa kiipeilijän topanneen (kiivenneen reitin onnistuneesti viimeiseen otteeseen asti) yhden reitin toisella yrityksellä ja kiivenneen bonus-otteeseen kolmella reitillä käyttäen neljä yritystä.
Osakilpailujen tulokset > 1. osakilpailu – Meiringen

| Sijoitus | Kiipeilijä |  | Tulos |
| --- | --- | --- | --- |
| 1. | Shauna Coxsey |  | 3t5 4b6 |
| 2. | Mélissa le Nevé |  | 2t4 4b6 |
| 3. | Megan Mascarenas |  | 1t1 3b3 |
| 4. | Akiyo Noguchi |  | 0t 3b7 |
| 5. | Janja Garnbret |  | 0t 2b2 |
| 6. | Clementine Kaiser |  | 0t 1b3 |
Osakilpailujen tulokset > 2. osakilpailu – Kazo

| Sijoitus | Kiipeilijä |  | Tulos |
| --- | --- | --- | --- |
| 1. | Shauna Coxsey |  | 4t7 4b7 |
| 2. | Mélissa le Nevé |  | 2t2 4b5 |
| 3. | Miho Nonaka |  | 2t3 4b6 |
| 4. | Petra Klingler |  | 2t3 3b4 |
| 5. | Fanny Gibert |  | 1t1 2b4 |
| 6. | Chloé Caulier |  | 1t3 3b8 |
Osakilpailujen tulokset > 3. osakilpailu – Chongqing

| Sijoitus | Kiipeilijä |  | Tulos |
| --- | --- | --- | --- |
| 1. | Shauna Coxsey |  | 3t7 4b8 |
| 2. | Akiyo Noguchi |  | 3t12 4b13 |
| 3. | Miho Nonaka |  | 1t3 2b4 |
| 4. | Mei Kotake |  | 1t6 2b6 |
| 5. | Karoline Sinnhuber |  | 0t 2b5 |
| 6. | Monika Retschy |  | 0t 2b6 |
Osakilpailujen tulokset > 4. osakilpailu – Navi Mumbai

| Sijoitus | Kiipeilijä |  | Tulos |
| --- | --- | --- | --- |
| 1. | Miho Nonaka |  | 2t4 3b6 |
| 2. | Monika Retschy |  | 1t1 4b10 |
| 3. | Akiyo Noguchi |  | 1t1 2b2 |
| 4. | Mélissa le Nevé |  | 1t1 2b2 |
| 5. | Sol Sa |  | 1t1 2b6 |
| 6. | Katharina Saurwein |  | 0t 2b7 |
Osakilpailujen tulokset > 5. osakilpailu – Innsbruck

| Sijoitus | Kiipeilijä |  | Tulos |
| --- | --- | --- | --- |
| 1. | Shauna Coxsey |  | 4t8 4b8 |
| 2. | Janja Garnbret |  | 4t10 4b9 |
| 3. | Miho Nonaka |  | 4t13 4b10 |
| 4. | Megan Mascarenas |  | 2t2 3b3 |
| 5. | Anna Stöhr |  | 2t11 4b8 |
| 6. | Akiyo Noguchi |  | 1t3 2b2 |
Osakilpailujen tulokset > 6. osakilpailu – Vail

| Sijoitus | Kiipeilijä |  | Tulos |
| --- | --- | --- | --- |
| 1. | Megan Mascarenas |  | 4t5 4b5 |
| 2. | Shauna Coxsey |  | 3t4 4b7 |
| 3. | Anna Stöhr |  | 2t5 3b4 |
| 4. | Mélissa le Nevé |  | 2t5 3b7 |
| 5. | Miho Nonaka |  | 1t1 2b4 |
| 6. | Alex Puccio |  | 1t3 1b3 |
Osakilpailujen tulokset > 7. osakilpailu – München

| Sijoitus | Kiipeilijä |  | Tulos |
| --- | --- | --- | --- |
| 1. | Miho Nonaka |  | 3t7 4b8 |
| 2. | Shauna Coxsey |  | 2t2 3b3 |
| 3. | Akiyo Noguchi |  | 2t2 3b3 |
| 4. | Mélissa le Nevé |  | 2t3 3b4 |
| 5. | Staša Gejo |  | 1t2 3b3 |
| 6. | Julija Kruder |  | 0t 3b10 |
Kampasarjaputki

| Kampasarjaputki |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Apiales
Heimo::  Sarjakukkaiskasvit Apiaceae
Suku::  Sarjaputket Scandix
Laji::  pecten-veneris
Kaksiosainen nimi
 Scandix pecten-veneris  L. (1753) 
Katso myös
   Kampasarjaputki Wikispeciesissä   Kampasarjaputki Commonsissa 
Infobox OKNimi-testi OK: 
Kampasarjaputki (Scandix pecten-veneris) on sarjakukkaiskasveihin kuuluva kasvilaji. Se on yksivuotinen ruoho, joka kasvaa 15–25 senttimetriä korkeaksi. Sillä on sarjakukinnoissa pienet valkoiset epäsymmetriset kukat. Kampasarjaputken lohkohedelmä on poikkeavan näköinen, jopa kahdeksan cm pitkä, sen pituudesta kolme neljäsosaa muodostuu nokkakärjestä.
Kampasarjaputkea esiintyy alkuperäisenä Euroopassa, pohjoisessa Afrikassa ja läntisessä Aasiassa. Euroopassa sitä kasvaa lähes kaikissa maissa alkuperäisenä, joissain maissa tulokaslajina. Pohjoismaissa laji ei ole yleinen ja on harvinaistunut. Pohjoisimpana vakiintuneena kampasarjaputkea kasvaa Ruotsin Gotlannissa ja Öölannissa kalkkipitoisilla viljelymailla. Suomessa kampasarjaputkea on tavattu harvoin, vain ennen vuotta 1950. Se on kasvanut 1900-luvun alkupuoliskolla satamissa tulokaslajina.
Aiheesta muualla

Suomen Lajitietokeskus: Kampasarjaputki (Scandix pecten-veneris)
ITIS: Scandix pecten-veneris (englanniksi)
United States Department of Agriculture (USDA): Scandix pecten-veneris (englanniksi)
Global Biodiversity Information Facility (GBIF): Scandix pecten-veneris (englanniksi)
Karl Gustaf Westman

| Karl Gustaf Westman |
| --- | --- |
 Karl Gustaf Westman
Ruotsin ulkoministeri
Pääministeri:  Axel Pehrsson-Bramstorp
 19. kesäkuuta 1936 – 28. syyskuuta 1936  
Edeltäjä:  Rickard Sandler
Seuraaja:  Rickard Sandler
Henkilötiedot
Syntynyt: 18. elokuuta 1876 Göteborg
Kuollut: 24. tammikuuta 1944 (67 vuotta) Tukholma
Tiedot
Puolue:  Maalaisliitto
 Nimikirjoitus
Karl Gustaf Westman (18. elokuuta 1876 Göteborg – 24. tammikuuta 1944 Tukholma) oli ruotsalainen historioitsija ja poliitikko.
Westman oli Uppsalan yliopiston historian professorina vuodet 1910–1941. Ruotsin hallituksessa hän oli opetusministeri 1914–1917, ulkoministeri 1936 ja oikeusministeri 1936–1943. Hän oli vuonna 1918 perustetun Maalaisliiton (Bondeförbundet) jäsen. Westmania on kritisoitu myöhemmin siitä, että hän ylläpiti toisen maailmansodan aikana saksalaisystävällistä politiikkaa.
Hän oli lähettiläs Karl Ivan Westmanin veli.
Chelsea Physic Garden

Chelsea Physic Garden
Chelsea Physic Garden on Lontoon Chelseassa sijaitseva kasvitieteellinen puutarha. Puutarhan perustivat vuonna 1673 apteekkariharjoittelijat oppiakseen tunnistamaan lääkekasveja. Siitä tulikin aikoinaan eräs kasvitutkimuksen keskuksista maailmassa. Puutarha on ollut yleisölle avoinna vuodesta 1983 ja sen omistaa säätiö, jonka tarkoitus on jakaa tietoa kasvien lääkinnällisestä käytöstä.
Kasvillisuus

Puutarha on Thamesjoen rannalla. Edullisen sijainnin ja lämpimän mikroilmaston ansiosta siellä kasvaa myös eteläisempien kasvillisuusvyöhykkeiden kasveja. Siellä kasvaa muun muassa Britannian suurin oliivipuu sekä maailman pohjoisin ulkona kasvava greippipuu. Puutarhassa on myös kasvihuoneita, joissa on trooppisten ja subtrooppisten vyöhykkeiden kasvien kokoelma sekä viktoriaaninen saniaiskokoelma. Alueella esitellään myös etnisten kansojen lääkekasveja ympäri maailmaa, lääketeollisuuden käyttämiä kasveja, tuoksuvia ja aromiterapeuttisia kasveja sekä vanhoja perinnevihanneslajeja.
Aiheesta muualla

Kuvia tai muita tiedostoja aiheesta Chelsea Physic Garden Wikimedia Commonsissa
Brasilian Grand Prix 2016

|  Brasilian Grand Prix 2016  |
| --- | --- |
 20. osakilpailu 21 osakilpailusta kaudella 2016. 

Päivämäärä:  13. marraskuuta 2016
Sijainti:  Autódromo José Carlos Pace, São Paulo, Brasilia
Ratatyyppi:  Moottorirata
Radan pituus:  4,309 km
Kilpailun pituus:  71 kierrosta, 305,909 km
Sää:   Sateinen
Paalupaikka
Kuljettaja:   Lewis Hamilton   (Mercedes)
Paaluaika:  1.10,736
Palkintokoroke
Voittaja:   Lewis Hamilton   (Mercedes)
Toinen:   Nico Rosberg   (Mercedes)
Kolmas:   Max Verstappen   (Red Bull)
Nopein kierros
Kuljettaja:   Max Verstappen   (Red Bull)
Kierrosaika:  1.25,305 (kierroksella 67)
Brasilian Grand Prix 2016 oli Formula 1 -sarjan 20. osakilpailu kaudella 2016. Kilpailu ajettiin 13. marraskuuta Autódromo José Carlos Pacen -moottoriradalla São Paulossa Brasiliassa.
Kilpailu

Romain Grosjean ajoi seinään ennen kilpailun alkua jouduttuaan vesiliirtoon. Hän ei osallistunut kilpailuun. Kilpailu alkoi turva-auton perästä rankkasateen vuoksi. Seitsemän ajetun kierroksen jälkeen turva-auto poistui radalta. Max Verstappen ohitti Kimi Räikkösen heti uusintalähdössä ja nousi kilpailussa kolmanneksi, Mercedesten johtaessa kilpailua. Felipe Massa sai 5 sekunnin aikarangaistuksen ohittaessaan ennen varikkoviivaa, uusintalähdössä.
Marcus Ericsson ajoi seinään pääsuoralle tultaessa, kierroksella 12. Turva-auto tuli radalle. Ericsson oli vaihtanut sadekelinrenkaat välikelinrenkaisiin ennen ulosajoaan. Muun muassa Mercedes-kuljettajat ja Kimi Räikkönen jatkoivat sadekelinrenkailla radalla. Daniel Ricciardo teki turva-auton perässä varikkopysähdyksen ja sai 5 sekunnin aikasakon. Yhdeksäntoista ajetun kierroksen jälkeen turva-auto kaartoi varikolle. Uusintalähdössä Räikkönen menetti autonsa hallinnan pääsuoralla ja törmäsi seinään. Kilpailu keskeytettiin punaisella lipulla.
Kilpailu jatkui turva-auton perässä, mutta keskeytettiin muutaman kierroksen jälkeen uudestaan punaisella lipulla rankkasateen vuoksi. Kierroksella 32 kilpailu jatkui normaalisti lentävällä lähdöllä. Uusintalähdössä mutkassa kolme Max Verstappen ohitti ulkokautta Nico Rosbergin nousten toiseksi. Felipe Massa ajoi kierroksella 47 seinään samassa paikassa kuin Ericsson. Samassa paikassa spinnasi -tai puolispinnasi kilpailun aikana myös muun muassa Max Verstappen, Nico Rosberg, Sebastian Vettel ja Fernando Alonso. Turva-auto tuli uudestaan radalle Massan kolarin myötä ja Max Verstappen tuli renkaiden vaihtoon sijalta kaksi.
Lewis Hamilton voitti Brasilian GP:n. Nico Rosberg ajoi toiseksi ja Max Verstappen kolmanneksi. Felipe Nasr ajoi kotikilpailussaan yhdeksänneksi saavuttaen Sauberin -sekä hänen itsensä kauden ainoat pisteet. Valtteri Bottas oli 11:s.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 71 | 3:01.01,335 | 1 | 25 |
| 2. | 6 |  Nico Rosberg | Mercedes | 71 | +11,455 | 2 | 18 |
| 3. | 33 |  Max Verstappen | Red Bull Racing-TAG Heuer | 71 | +21,481 | 4 | 15 |
| 4. | 11 |  Sergio Pérez | Force India-Mercedes | 71 | +25,346 | 9 | 12 |
| 5. | 5 |  Sebastian Vettel | Ferrari | 71 | +26,334 | 5 | 10 |
| 6. | 55 |  Carlos Sainz Jr. | Toro Rosso-Ferrari | 71 | +29,160 | 15 | 8 |
| 7. | 27 |  Nico Hülkenberg | Force India-Mercedes | 71 | +29,827 | 8 | 6 |
| 8. | 3 |  Daniel Ricciardo | Red Bull Racing-TAG Heuer | 71 | +30,486 | 6 | 4 |
| 9. | 12 |  Felipe Nasr | Sauber-Ferrari | 71 | +42,620 | 21 | 2 |
| 10. | 14 |  Fernando Alonso | McLaren-Honda | 71 | +44,432 | 10 | 1 |
| 11. | 77 |  Valtteri Bottas | Williams-Mercedes | 71 | +45,292 | 11 |  |
| 12. | 31 |  Esteban Ocon | Manor-Mercedes | 71 | +45,809 | 22 |  |
| 13. | 26 |  Daniil Kvjat | Toro Rosso-Ferrari | 71 | +51,192 | 14 |  |
| 14. | 20 |  Kevin Magnussen | Renault | 71 | +51,555 | 18 |  |
| 15. | 94 |  Pascal Wehrlein | Manor-Mercedes | 71 | +1.00,498 | 19 |  |
| 16. | 22 |  Jenson Button | McLaren-Honda | 71 | +1.21,994 | 17 |  |
| Kesk. | 21 |  Esteban Gutiérrez | Haas-Ferrari | 60 | Sähköt | 12 |  |
| Kesk. | 19 |  Felipe Massa | Williams-Mercedes | 46 | Ulosajo | 13 |  |
| Kesk. | 30 |  Jolyon Palmer | Renault | 20 | Kolarivaurio | 16 |  |
| Kesk. | 7 |  Kimi Räikkönen | Ferrari | 19 | Ulosajo | 3 |  |
| Kesk. | 9 |  Marcus Ericsson | Sauber-Ferrari | 11 | Ulosajo | 20 |  |
| DNS | 8 |  Romain Grosjean | Haas-Ferrari | 0 | Ulosajo | - |  |

Daniel Ricciardo sai viiden sekunnin rangaistuksen kun ajoi varikolle sen oltua suljettu.
Felipe Massa sai viiden sekunnin rangaistuksen ohitettuaan ennen turva-autoviivaa.
Romain Grosjean kolaroi autonsa ennen kilpailua.
Sijoitukset kilpailun jälkeen

Huom!: Vain viiden parhaan sijoitukset sisällytetty.